Title: Sluttrapport Kontroll Brannkonsept.pdf
Prosjektering skal gjennomføres i samsvar med skriftlig rutine. Rutine skal sette krav til hvordan arbeidet gjennomføres og hvordan kvalitetssikring skal utføres. Rutiner må også angi hjelpemidler som skal brukes for å kvalitetssikre arbeidet og det skal dokumenteres at styringssystemet er fulgt.Benyttede hjelpemidler vil være dokumentasjon på utført kvalitetssikring, og bekreftelse på at rutinen er fulgt. Dokumentasjon av utført kvalitetssikring skal være mest mulig entydig og gi muligheter for etterprøving. Det må derfor fremgå hva som er kvalitetssikret, av hvem og når dette er utført, samt om resultatet viser samsvar med kravene.Kontrollforetaket skal påse at rutine er relevant for arbeidet, at det er satt krav til kvalitetssikring i rutine samt at det er dokumentert at styringssystemet er fulgt. Kontrollforetaket behøver ikke gjøre nærmere vurderinger av rutiners innhold eller utforming.